แรงขายหุ้นบิ๊กแคปกด SET พลิกลบ 2 จุด โบรกฯมองพรุ่งนี้เสี่ยงรูดต่อ จับตาแนวรับ 1,550 จุด
แรงขายหุ้นบิ๊กแคปกด SET พลิกลบ 2 จุด โบรกฯมองพรุ่งนี้เสี่ยงรูดต่อ จับตาแนวรับ 1,550 จุด โดยดัชนีปิดตลาดวันนี้ ที่ระดับ 1,564.03 จุด ลดลง 1.70 จุด หรือ 0.11% มูลค่าการซื้อขาย 8.83 หมื่นล้านบาท
16 มี.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,564.03 จุด ลดลง 1.70 จุด หรือ 0.11% มูลค่าการซื้อขาย 8.83 หมื่นล้านบาท
10 หุ้นกดดัชนีวันนี้

ด้านนายศราวุธ เตโชชวลิต ผู้อำนวยการอาวุโส ฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้แกว่งแคบโดยดัชนีฯเคลื่อนไหวทั้งในแดนบวก-ลบ ขณะที่ตลาดในภูมิภาคเอเชียเคลื่อนไหวในแดนบวก เช่นเดียวกับตลาดในยุโรปที่เทรดบ่ายนี้ก็ปรับตัวขึ้น ท่ามกลางการรอผลประชุมธนาคารกลางสหรัฐฯ (เฟด) ซึ่งจับตามุมมองเฟดเกี่ยวกับทิศทางอัตราผลตอบแทนพันธบัตร (Bond yield) จะเป็นอย่างไรบ้าง
นอกจากนี้ ตลาดฯยังเผชิญแรงกดดันจากวัคซีนแอสตร้าเซนเนก้า ที่หลายประเทศสั่งระงับการใช้หลังมีประเด็นเกิดภาวะลิ่มเลือดอุดตัน โดยขณะนี้ต่างรอองค์การยาแห่งยุโรป (EMA) ที่จะประชุมวาระพิเศษในวันพฤหัสบดีนี้เพื่อหาข้อสรุปเรื่องดังกล่าว ซึ่งไทยได้มีการสั่งซื้อวัคซีนแอสตร้าเซนเนก้าด้วย ถ้ามีปัญหาก็จะทำให้ระยะเวลาในการฉีดไม่เป็นไปตามเป้าหมาย และการเปิดประเทศอาจจะล่าช้าหรือไม่ อีกทั้งตลาดฯยังรับแรงกดดันจากสถานการณ์การแพร่ระบาดไวรัสโควิด-19 ในพื้นที่บางแคด้วยที่มีผู้ติดเชื้อหลายราย
สำหรับแนวโน้มการลงทุนในวันพรุ่งนี้ (17 มี.ค.) นายศราวุธ กล่าวว่า ตลาดฯคงจะย่อตัวลง โดยมีแนวรับ 1,550 จุด ส่วนแนวต้าน 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GUNKUL  มูลค่าการซื้อขาย   5,369.78 ล้านบาท  ปิดที่   3.60 บาท เพิ่มขึ้น 0.20 บาท
SAWAD   มูลค่าการซื้อขาย   2,651.93 ล้านบาท  ปิดที่  83.25 บาท เพิ่มขึ้น 1.50 บาท
PTT     มูลค่าการซื้อขาย   2,615.25 ล้านบาท  ปิดที่  40.75 บาท ลดลง  0.50 บาท
STA     มูลค่าการซื้อขาย   2,078.42 ล้านบาท  ปิดที่  46.50 บาท ลดลง  1.75 บาท
KBANK   มูลค่าการซื้อขาย   1,930.99 ล้านบาท  ปิดที่ 145.00 บาท ลดลง  0.50 บาท
 
ตลาดหุ้นเอเชีย
